Contido
Índice 🔎︎

# Exportar HTML - Páxina 3

Especifica o tipo de imaxes e a resolución da pantalla de destino.

Para acceder a esta orde...

Menú do Draw do LibreOffice ou do Impress do LibreOffice Ficheiro - Exportar, seleccione o tipo de ficheiro HTML, páxina 3 do asistente.

## Gardar imaxes como

Determina o formato da imaxe. Tamén pode definir o valor de compresión para a exportación.

### PNG - Formato de Gráficos de Rede Portátil

Os ficheiros expórtanse como ficheiros PNG. Os ficheiros PNG están comprimidos sen perda de datos e poden conter máis de 256 cores.

### GIF (Graphics Interchange Format)

Os ficheiros expórtanse como ficheiros GIF. Os ficheiros GIF comprímense sen perda de datos e teñen un máximo de 256 cores.

### Formato comprimido JPG

Os ficheiros expórtanse como ficheiros JPEG. Os ficheiros JPEG comprímense, con compresión axustábel e poden conter máis de 256 cores.

### Calidade

Indica o factor de compresión do gráfico JPEG. O valor de 100% ofrece a mellor calidade para un intervalo de datos grande. O factor de 25% indica ficheiros pequenos con calidade de imaxe inferior.

## Resolución de monitor

Define a resolución para a pantalla de destino. Dependendo da resolución seleccionada, a imaxe móstrase en tamaño reducido. Pode especificar unha redución do tamaño orixinal de ata 80%.

### Resolución baixa (640x480 píxeles)

Seleccione unha resolución baixa para manter o tamaño de ficheiro reducido, mesmo para presentacións con moitas diapositivas.

### Resolución media (800x600 píxeles)

Seleccione unha resolución media para unha presentación de tamaño mediano.

### Resolución alta (1024x768 píxeles)

Seleccione unha resolución alta para unha visualización de diapositivas de alta calidade.

## Exportar

### Exportar sons ao avanzar a diapositiva

Indica que se exportan os ficheiros de son definidos como efectos de transición.